Ostrvo Howland
Ostrvo Howland je nenastanjeni atol koji se nalazi sjeverno od ekvatora u centralnom Pacifiku na 0°48′N 176°38′W, oko 3.100 km (1.675 nautičkih milja) jugozapadno od Honolulua. Nalazi se na oko pola puta između Havaja i Australije te predstavlja neinkorporiranu, neorganiziranu teritoriju Sjedinjenih Država. Nacionalni prirodni rezervat ostrva Howland sastoji se od 1,84 km2 ostrva i okolnih 129,80 km2 potopljene zemlje. Ostrvo sada predstavlja nacionalni prirodni rezervat kojim upravlja Služba za ribarstvo i divljač SAD pod američkim Sekretarijatom za unutrašnje poslove. Na ostrvu nema nikakve ekonomske aktivnosti te je najpoznatiji kao ostrvo do koga Amelia Earhart nikada nije stigla. Njegova odbrana je u nadležnosti SAD te ga jednom godišnje posjećuje Obalna straža SAD.